GiliGold/VAD_KnessetCorpus huggingface dataset:
עינת שלום-פז: לכיוון גיל 40 הסיכונים עולים, כולל מחלות בסיסיות של האם הנושאת ואנחנו רואים בזה דרגת סיכון גבוהה יותר.
מירב בן ארי: כן, אי אפשר שכל הדיון על פונדקאות אצלנו – כל עם ישראל יהיה מבוסס על רופאה אחת.
מירב בן ארי: אני הגשתי את הזאת הסתייגות הזאת, סליחה, לפני שלושה שבועות.
מירב בן ארי: אמרת לי שתתני כאן חוות דעת של כמה רופאים.
מירב בן ארי: עם כל הכבוד ואני מעריכה אותך גברתי, אבל את לא תחליטי על כל עם ישראל ועל כל הנשים - -
עינת שלום-פז: אני רק אומרת את דעתי.
מירב בן ארי: - - אני רוצה לפחות שלוש חוות דעת רפואיות.
מירב בן ארי: אני ביקשתי את ההסתייגות הזאת לפני שלושה שבועות.
מירב בן ארי: אתם אמרתם לי שתגידו בכתב לוועדה.
מירב בן ארי: לא קיבלנו כלום.
מירב בן ארי: סליחה, את לא תחליטי ואת לא תחליטי.
שמרית כהן לשם: אבל אני רק אציין את הבדיקה שנעשתה - - -
אלי אלאלוף: אני נולדתי לאימא לפני גיל 38.
מירב בן ארי: סליחה, אני ילדתי בגיל 40.
מירב בן ארי: שוב פעם, אני לא מחליטה.
מירב בן ארי: גם אני, מירב שילדה בגילה 40, לא מחליטה על כל הנשים שרוצות להיות פונדקאיות.
מירב בן ארי: אני רוצה פה כמה חוות דעת שיבואו – דרך אגב, אם הייתן מביאות או שולחות לוועדה כמו שהתחייבתם, יכול להיות שגם הייתי אומרת: אוקיי, אולי אתן צודקות.
מירב בן ארי: אבל מה, בגלל שהיא יושבת כאן?
שמרית כהן לשם: אז ערכנו בדיקה מול כמה גורמים במשרד - - -
אלי אלאלוף: אל תזלזלי בזה שהיא יושבת כאן.
מירב בן ארי: דרך אגב, לא זלזלתי וגם אמרתי לה מהתחלה: לא משהו אישי ולא כלום, עם כל הכבוד, מעריכה אותך שאת נמצאת פה.
מירב בן ארי: זה נהדר וכל הכבוד - -
מיכל בירן: בהתנדבות אגב.
מירב בן ארי: - - וכל הכבוד לך, אבל, את יודעת, בואי ניקח – מותר Second Opinion.
עינת שלום-פז: אבל רק הבעתי את דעתי.
עינת שלום-פז: את לא צריכה לכעוס.
מיכל בירן: היא לא כועסת עלייך, היא כועסת על משרד הבריאות כי מהם היא ביקשה את חוות הדעת - - -
אלי אלאלוף: יש לי בעיית זמן, מירב.
אלי אלאלוף: מירב, את רוצה את החוק או את הפינות של החוק?
שמרית כהן לשם: אז רק אשמח לציין את העמדות המקצועיות שקיבלנו במהלך הבדיקה שעשינו לגבי ההערה שהעלית מבחינת הגיל.
שמרית כהן לשם: אז בעצם ראינו שיכולות להיות בעיות של לחץ דם וסוכרת ואף מחלות רקע שעלולות להתגבר בגילאים היותר מתקדמים.
מיכל בירן: אבל מחלות רקע בודקים את זה לפני.
מיכל בירן: למי שיש מחלות לא ייתנו - - -
שמרית כהן לשם: בסדר, אבל הרבה פעמים בהריונות שמעל גיל 38 מחלות רקע האלה יכולות לקבל דגש יותר משמעותי.
שמרית כהן לשם: זאת עמדה שקיבלנו מגורמי המקצוע, וגם חשוב שנציין שצריך להביא בחשבון את האיכות הבריאותית של העובר, היא יכולה להיפגע כתוצאה מהגיל המתקדם.
שמרית כהן לשם: אז הרבה פעמים - - -
מירב בן ארי: עזוב, חבל על הזמן.
מירב בן ארי: בוא אני אגיד לך משהו.
מירב בן ארי: הם ישלחו שתי חוות דעת של רופאים מומחים לתחום הזה – אני לא מזלזלת פה באף אחד - - -
שמרית כהן לשם: אז אני בדקתי - - -
מירב בן ארי: תשלחי לנו, תני לנו חוות דעת.
מירב בן ארי: ואם אנחנו מצביעים היום, אין בעיה, אני רוצה להשאיר את ההסתייגות שלי.
מירב בן ארי: אם היא תביא לנו את חוות הדעת, אני אסיר את זה במליאה.
מירב בן ארי: נראה לי Fair Enough.
מירב בן ארי: רק שתביאי, חייב שתתני לי.
מירב בן ארי: זה שאת מקריאה לי, אחלה.
מירב בן ארי: אני רוצה לראות מומחים לילודה גם, רופאים שזו ההתמחות שלהם.
שמרית כהן לשם: כן, כן.
שמרית כהן לשם: בוודאי, מולם בדקנו.
מירב בן ארי: תביאי לכאן - -
מיכל בירן: כן, אבל זאת השאלה: הם ביקשו שזה יהיה בכתב, אז למה זה לא הגיע בכתב?
מירב בן ארי: - - ואני אסיר את ההסתייגות שלי; אני אסיר את ההסתייגות שלי במליאה.
אלי אלאלוף: לא, זה לא טוב לשחק בגיל ככה.
אלי אלאלוף: אם אמרו 38, חוות דעת מקצועית, אז בואו תביאו מסמכים - - -
מירב בן ארי: כן, ואני אסיר את ההסתייגות שלי בהצבעה.
מיכל בירן: אני רוצה להגיד על זה הערה כללית.
אלי אלאלוף: לא, מיכל, אני רוצה אגיד לך תודה.
אלי אלאלוף: אני רוצה להעיר הערה, ברשותכם.
אלי אלאלוף: אני בטוח שיש רופאים שיגידו גם 40.
אלי אלאלוף: אתם תהיו מסוגלים להביא גם חוות דעת של מישהו שמסכים לגיל 40?
טליה אגמון: יכול להיות שמי שמסתייג מחפש חוות דעת כזאת.
טליה אגמון: אנחנו לא מכירים.
אלי אלאלוף: המשרד לא יודע לחיות גם עם חוות דעת שהיא לא לרוחו?
אלי אלאלוף: לא יכול להיות?
טליה אגמון: כמו שאמרתי כבר, הרפואה היא לא מדע מדויק.
טליה אגמון: יש עמדה - - - אם חברי הכנסת לוקחים את האחריות על הדבר הזה - - -
אלי אלאלוף: אז אם זה לא מדע מדויק, אז אתם יכולים להביא ולתת את האופציה שמי שבא לדיון בוועדה עם חוות דעת של רופא שאומרת:
אלי אלאלוף: אפשר לתת לה גם לידה חמישית - - -
מירב בן ארי: אני רוצה להגיע לפשרה.
אלי אלאלוף: אני שוב חוזר, אתם יכולים להביא חוות דעת גם נגד העמדה שלכם, זה יושר אינטלקטואלי.
שמרית כהן לשם: כמובן, אם היינו מקבלים עמדה ששונה ממה שנכנס להצעת החוק, היינו מצגים אותה ומשנים את זה בהתאם.
שמרית כהן לשם: בגלל שבעצם חוות הדעת שקיבלנו היו כאלה שתומכות בגילאים שקיימים היום בהצעת החוק, שזה בהמשך להמלצת ועדת מור-יוסף, לא ראינו כל סיבה לשנות.
שמרית כהן לשם: כמובן, אם היינו רואים חוות דעת אחרת לא היינו טוענים את אותה העמדה.
נטלי טסלר: שמי נטלי טסלר.
נטלי טסלר: אני אם כתוצאה מתהליך פונדקאות אחד ואני כרגע בתהליך פונדקאות נוסף.
נטלי טסלר: אני פעילה מאוד בפורום.
נטלי טסלר: אני גם הקמתי קבוצה של אימהות מיועדות שמונה כמה מאות אימהות מיועדות.
נטלי טסלר: אני רוצה להצטרף לקריאה עם הסתייגות לגבי גיל 40 ולבקש גם באותה פנייה הסתייגות לבקשה לחוות דעת מקצועית גם בנוסף למספר הריונות ובקשה לעלות את זה מארבע לחמש.
נטלי טסלר: אם צריך, אם היועצים המשפטיים של משרד הבריאות לא יכולים להביא, אנחנו ההורים מבקשים את האפשרות להביא לכם, חברי הכנסת, את חוות הדעת המקצועית הזאת על מנת שתקבלו את מלוא התמונה.
אלי אלאלוף: אנחנו נמצא את הטכניקה כמו זאת שהציעה מירב, או טכניקה שנקראת רביזיה, כדי שיהיה לנו שבוע להתלבט ולהשלים את הידע.
מיכל בירן: זו נשמעת לי הצעה טובה.
אלי אלאלוף: אז אני חושב שנעשה את זה.
אלי אלאלוף: כל מי שיכול לתת לנו חוות דעת שמחזקת את העמדה – אני לא קובע מה העמדה שלכם – תביאו את זה בחמשת הימים הקרובים.
אלי אלאלוף: זה מה שלי יש.
אלי אלאלוף: אנחנו רוצים לעלות את החוק שלי לאישור המליאה בשבוע הבא.
מיכל בירן: אלי, אם כבר, כשזה יגיע שנעשה על זה דיוק אמתי ולא כמו שבדרך כלל אנחנו עושים ברביזיות שזה יותר טכני.
ענת מימון: סוגים של רביזיות.
אלי אלאלוף: אבל זה טכני מוגבל.
אלי אלאלוף: בימים אלה השעות חשובות לנו.
ענת מימון: אז אני רק מעירה שהנוסח כרגע נשאר 38.
ענת מימון: יש הסתייגויות עדיין שמדברות על 40, ואחרי ההצבעה חבר הכנסת יבקש רביזיה וככל שהוועדה תרצה לשנות את הגיל אנחנו נפתח את הדיון ונשנה את הגיל במהלך הימים הקרובים.
ענת מימון: לגבי התנאי שהיא לא שימשה אם נושאת יותר מפעמיים ולא ילדה כאם נושאת יותר מילד אחד - - -
אלי אלאלוף: לא, לא רק הגיל.
אלי אלאלוף: הגיל ומספר ההריונות.
מיכל בירן: ויש פה עוד כמה.
מיכל בירן: זה יהיה - - - יהיו פה כמה.
ענת מימון: אז עכשיו הבקשה היא לשנות את זה לשני הליכי פונדקאות שהסתיימו בלידה בלי קשר למספר הילדים.
ענת מימון: כלומר, אם הייתה לידה רב-עוברית זה לא ימנע ממנה לשמש פעם נוספת כאם נושאת כל עוד היא הייתה בהליך אחד.
דוברת: והיא קיבלה חוות דעת שהיא מתאימה להליך שני והוועדה אישרה.
דוברת: זה לא אוטומטי.
ענת מימון: אוקיי, זה אין בעיה.
אלי אלאלוף: כן, אז קיבלנו.
ענת מימון: אז אנחנו נוסיף, אנחנו נשנה את זה שהיא לא הייתה אם נושאת יותר מפעמיים ולא הייתה עדיין כאם נושאת יותר מהליך אחד.
טליה אגמון: אני רק אזכיר שדנו בזה בדיון הקודם ודווקא הייתה תחושה שחברות הכנסת שהיו פה בדיון הקודם באמת הבינו והשתכנעו - -
אלי אלאלוף: כן, את צודקת.
טליה אגמון: - - שכאשר יש לידה שהיא מרובת עוברים נולדים תאומים בלידת הפונדקאות זה היריון אחר, זו לידה אחרת, אלה סיכונים אחרים.
טליה אגמון: ולכן שצריך לחדש את זה - - -
ענת מימון: התנאי נשאר, ואני רק מוסיפה שככל שיש חוות דעת רפואית שסבורה אחרת הוועדה תשקול את זה, בסדר?
מיכל בירן: אלי, הערה ממש יפה.
מיכל בירן: זה ממש חשוב.
מיכל בירן: אמנם אמרתי את זה, אבל לא בדיון הזה.
מיכל בירן: הדבר שמבחינתי הכי חשוב זה הבריאות של הפונדקאית, לפני הכול.
מיכל בירן: אבל במקום שבו גם כשאתם אומרים שיש מחסור וזה חלק מהטיעונים ללמה כן – חלק מהטיעונים שאני לא מסכימה ללמה אתם מונעים את זה מגייז, אני חושבת שצריך לראות שגם לא הולכים על איזה נהלי בטיחות שהם מוגזמים, שהם לא באמת מעוגנים במציאות.
מיכל בירן: חשוב לי להגיד את זה.
מיכל בירן: ומבחינתי בריאות הפונדקאית היא תנאי.
ענת מימון: הנקודה הבאה – כרגע הורים מיועדים יכולים להיכנס לכל ההליך הזה של פונדקאות רק אם יש להם ילד וזה לקראת הילד השני שלהם ולא מעבר לילד שני.
ענת מימון: כלומר, אנחנו לא מאפשרים במסגרת החוק להביא ילד מספר שלוש, ארבע וחמש בהליך פונדקאות.
ענת מימון: עלו הרבה בקשות בנושא הזה: להוריד את ההגבלה ולאפשר להורים מיועדים לבקש להיכנס להליך פונדקאות לכל ילד שהם רוצים להביא.
קריאות: אבל זה לא נכון.
קריאות: לא לכל ילד.
ענת מימון: יש את הבקשה שלך ויש בקשות נוספות.
אלי אלאלוף: רגע, סליחה.
אלי אלאלוף: אל תעני בבקשה.
אלי אלאלוף: אל תעני, כי לא קיבלת את רשות הדיבור.
ענת מימון: היו הערות שביקשו להוריד את ההגבלה.
סיגל רוסק גיסין: לא, אבל היום המצב הוא שונה.
אלי אלאלוף: לא, גברת, לא קיבלת רשות.
מענת מימון: בסדר, לא שאלו מה המצב היום.
אלי אלאלוף: ענת, אל תפני אליה.
אלי אלאלוף: זה כאילו את מזמינה דיונים.
סיגל רוסק גיסין: טוב.
ענת מימון: הצעת החוק כוללת הגבלה והבקשה הייתה להסיר את הגבלה הזאת ולהשאיר את זה ללא הגבלה במספר.
סיגל רוסק גיסין: נכון.
סיגל רוסק גיסין: לא, זה לא "ללא הגבלה".
סיגל רוסק גיסין: זה עד שני ילדים.
ענת מימון: לא, אז אני שוב אומרת שיש עוד בקשות ולא רק שלך.
ענת כהן שמואל: ענת, יש עוד בקשות, לא רק היא.
ענת מימון: זה מה שאני אומרת.
מירב בן ארי: לא רק היא, יאללה.
סיגל רוסק גיסין: - - - מה שהיה - - - פשוט לא מנסחים את זה נכון.
ענת מימון: מה הוועדה מחליטה בנושא הזה?
מירב בן ארי: בנושא של?
ענת מימון: כמה ילדים יש להורים המיועדים שמאפשר להם - - -
מירב בן ארי: גם זה הגיע בהסתייגויות, נכון.
אלי אלאלוף: יש לך עמדה?
מיכל בירן: בדעה הזאת אני לא בטוחה שאני מייצגת את כל "המחנה הציוני".
מיכל בירן: זאת רק ההסתייגות האישית שלי, ולא בהכרח של המפלגה שלי.
מיכל בירן: אמנם בישראל נהוג לעשות שלושה ילדים, אבל מכיוון שבכל שאר ההליכים כמו מימון IVF ושאר הדברים, המדינה בעצם אמרה: לפחות שני ילדים, שזה איזשהו רף – שוב, זה הכול תרבותי וסוציולוגי, הכול נכון – אבל המדינה ציירה איזשהו רף שאומר: אם אין לך שני ילדים, אנחנו נממן, אנחנו נעזור.
מיכל בירן: אני חושבת שזה צריך להיות תקף גם כאן.
מיכל בירן: אני לא, מה שנקרא, מתאבדת על זה.
מיכל בירן: אני מבינה שבישראל נהוג שיש שלושה ילדים.
מיכל בירן: יש הרבה משפחות שרוצות שלושה ילדים.
מיכל בירן: אני לא נכנסת, וזו ההתלבטות שלי שעוד לא גיבשתי דעה סופית.
שמרית כהן לשם: חשוב לציין בהקשר הזה שהחוק במקורו נועד לקבוצת קצה שלא קיים עבורה פתרון.
שמרית כהן לשם: אנחנו עושים כאן שימוש בסך הכול בצד אחר ולא בהורים מיועדים.
שמרית כהן לשם: אנחנו צריכים להבין שהמטרה של החוק הייתה להגשים את הזכות להורות ופחות להגשים את הזכות להרחבת המשפחה.
שמרית כהן לשם: יש כאן סיכונים רפואיים, אנחנו צריכים לקחת את הכול בחשבון כשאנחנו מסתכלים על הילד השלישי.
שמרית כהן לשם: אנחנו כיום בהצעת החוק זה באמת עד שני ילדים.
שמרית כהן לשם: גם צריך לסגור את הנושא של האימהות הנושאות, זה לא ככה בלתי מוגבל.
שמרית כהן לשם: עדיין אנחנו - - -
אלי אלאלוף: בלתי מוגבל לא יועיל - -
אלי אלאלוף: - - אבל בין שניים לשלושה, לדעתי, זה מאוד-מאוד משמעותי - - -
קריאה: זו השאלה: למה לא ארבע, למה לא חמש - - -
קריאה: כי יש הגבלה מסוימת.
אלי אלאלוף: יש איזו דוגמה מחו"ל?
נטלי טסלר: כן, לי יש.
אלי אלאלוף: כן, איפה?
נטלי טסלר: בדיוק העבירו לי הבוקר על מקרים בגיאורגיה לדוגמה כשנולדים ילדים עם פגות לא נבדקים הילדים ובעצם מגיעים לארץ הרבה פעמים בהטסות רפואיות, או עם קוצר נשימה כשנולדים לפני הזמן.
נטלי טסלר: אין בחו"ל - - -
אלי אלאלוף: שואלים האם במשפחה שיש ילד או אין ילד הולכים עד שניים או עד שלושה - -
מיכל בירן: ואולי גם גיאורגיה היא לא תהיה דוגמה טובה בעניין הזה.
אלי אלאלוף: - - זה הנושא.
סיגל רוסק גיסין: אני סיגל גיסין.
סיגל רוסק גיסין: אני עורכת דין שמתעסקת בפונדקאות.
סיגל רוסק גיסין: יש הרבה מאוד זוגות היום – היום המצב הנוכחי הוא שמאפשרים לזוגות שיש להם שני ילדים לעשות את השלישי וזהו.
סיגל רוסק גיסין: בעיניי, זה מאוד לא נכון להגביל את זה ולהוריד את זה רק לילד אחד עד ילד שני, כיוון שמגיעים הרבה מאוד זוגות שמאוד משתוקקות לילד שלישי.
סיגל רוסק גיסין: כמו שאמרו פה, זה נהוג בארץ, אנחנו לא באירופה שזוג מסתפק ברבע ילד או בכלב.
סיגל רוסק גיסין: אנשים מאוד רוצים את הילד השלישי.
סיגל רוסק גיסין: מה שהמדינה תעשה, היא תדחוף אותם לעשות את זה בחו"ל וזה לא נכון שהם יצאו.
אלי אלאלוף: טוב, אני לא ממשיך בדיון.
אלי אלאלוף: בשלב זה אני מפסיק בשניים.
קריאות: רגע, מה?
אלי אלאלוף: חבר'ה, בסוף צריך להחליט.
אלי אלאלוף: חבר'ה, לשבת.
אלי אלאלוף: בינתיים יש יושב-ראש אחד.
אלי אלאלוף: כשנגיע לרפובליקת בננות, תוכלו למנות יושב-ראש שני.
סיון קופשטיין: סליחה, אבל זה הנושא הכי חשוב כאן, זה הנושא הכי חשוב.
אלי אלאלוף: אז אנחנו בשלב זה משאירים בשניים.
יואב קופשטיין: סליחה, אפשר לקבל את רשות הדיבור?
ענת מימון: אני מדגישה שזה כבר נדון בדיונים הקודמים.
אלי אלאלוף: כן, דנו על זה בדיון הקודם.
אלי אלאלוף: זה שניים.
סיון קופשטיין: אבל זה לא בסדר להעביר ככה הצעת חוק.
אסתי להט: יש לי רק שאלה אחת, ברשותך, אדוני.
ענת מימון: מה זה "לא בסדר"?
ענת מימון: זה דיון שישי שאנחנו עוסקים בהצעה.
אלי אלאלוף: שישה דיונים לא הספיקו לכם?
אסתי להט: לא.
אסתי להט: זה הנושא הכי משמעותי בוועדה.
אלי אלאלוף: אני חושב שזה אחד הדיונים הכי רציניים שהיו.
סיון קופשטיין: אני לא יודעת מה היה בדיונים הקודמים, אבל יש פה עכשיו שיח אחר.
אלי אלאלוף: טוב, אין לי שום רצון להתווכח אתכם למרות הרגישות שלכם.
אסתי להט: אפשר להביא לפחות מנקודת המבט של ההורים?
אלי אלאלוף: שכנעו חבר כנסת שיעשה רביזיה על זה.
סיון קופשטיין: אבל יש פה נציגות של ההורים.
אלי אלאלוף: חבר'ה, זהו.
אלי אלאלוף: אל תפריעו כי מעכשיו יש גם מנהל.
אלי אלאלוף: גמרנו את הנושא.
אלי אלאלוף: האחרון, בבקשה.
ענת מימון: כרגע הצעת החוק קובעת שכל ההליכים במסגרת ההליך של הפונדקאות ייעשו בישראל.
ענת מימון: עלתה בקשה שבמקרים שיש אישור רפואי לאפשר שחלק מההליך ייעשה בחו"ל.
ענת מימון: אבל משרד הבריאות הסביר שיש קושי לפקח ולדעת שההליך נעשה כמו שצריך והמטען הגנטי של הביצית – כרגע אנחנו באמת משאירים את ההוראה לגבי כל ההליכים בישראל.
ענת מימון: בקשה אחרונה, שבאמת הוועדה צריכה להכריע בה, זה מספר הניסיונות להחזרה שייעשו.
ענת מימון: כרגע אנחנו יודעים שבמסגרת הנהלים מאשרים שישה ניסיונות החזרה לאישה הנושאת.
ענת מימון: הצעות החוק הורידה את זה לשלוש והוועדה ביקשה להעלות את זה לשש בדיון הקודם ואנחנו צריכים לקבל תשובה.
מיכל בירן: זה מבחינתי זה ממש - - - אני מבקשת גם - - -
אלי אלאלוף: אני ממליץ להחזיר את זה – אנחנו מחזירים את זה לשישה.
ענת מימון: אוקיי, כמו שזה נהוג כיום.
טליה אגמון: אני רק מבקשת שיהיה ברור על השולחן.
טליה אגמון: יש שיקולים לכאן ולכאן, התייעצנו.
טליה אגמון: בהחלט דנו בנושא שוב עם רופאים.
טליה אגמון: קיבלנו המלצות - - -
מיכל בירן: זה בכלל לפעמים כמעט לא הורמונלי.
מיכל בירן: נשים נכנסות להיריון, או לפחות מנסות להיכנס להיריון כל חודש בחודשו.
אלי אלאלוף: בזה, לדעתי, סיימנו את ההערות.
אלי אלאלוף: עכשיו כל מה שיבוא זה בהצבעה - -
דנה ימבורג: רציתי רק לדעת מה זה קשור לאימהות היחידניות.
אלי אלאלוף: - - הפסקתם לבקש את רשות הדיבור.
אלי אלאלוף: לא תיחלק רשות דיבור נוספת, רק הבהרות של חברי הכנסת.
אלי אלאלוף: אוקיי, את יכולה להתחיל בהסתייגויות?
דנה ימבורג: אני מבקשת את רשות הדיבור, ברשותך.
דנה ימבורג: זה מאוד חשוב ויש לנו רק שאלה אחת.
דנה ימבורג: קוראים לי דנה ימבורג ואני מזכ"לית ארגונים הנכים.
דנה ימבורג: ואני מבקשת לדעת מה קורה עם האימהות היחידניות?
מיכל בירן: על זה החוק.
מירב בן ארי: על זה כל החוק.
מירב בן ארי: זה כל החוק.
אלי אלאלוף: זה מטופל.
מירב בן ארי: זה המהות שלו.
ענת מימון: אנחנו עוברים להצבעות.
אלי אלאלוף: חבר'ה, ההצבעות יכולות להיות בלי ציבור.
אלי אלאלוף: אני מעדיף עם ציבור, זה יותר מכובד.
אלי אלאלוף: אז תבקש אבל בשקט.
אלי אלאלוף: כל מי שרוצה לדבר – בחוץ, כל מי שרוצה לדבר – בחוץ.
אלי אלאלוף: מירב, אל תזמיני לי דיונים פרטניים פה.
אלי אלאלוף: עכשיו עוברים להצבעה.
מירב בן ארי: זה לא אני, זה - - -
אלי אלאלוף: אז שילך.
אלי אלאלוף: אדון, אתה יכול לשבת חזרה?
אלי אלאלוף: אפשר לתת מקום לחבר הכנסת בני בגין לשבת ליד השולחן?
מירב בן ארי: בני, בוא לכאן.
מירב בן ארי: מיכל, לקחי קצת שמאלה.
מירב בן ארי: בוא תשב ליד, אנחנו רוצים להיות בחברתך.
אלי אלאלוף: אוקיי, מתחילים עכשיו בהסתייגויות.
ענת מימון: יש לנו כמה סעיפים, לכל סעיף הוגשו הסתייגויות.
ענת מימון: אני מציגה בקצרה את ההסתייגות.
ענת מימון: חברי הכנסת יצביעו ובסוף, כשאנחנו מצביעים על כל ההסתייגויות, נצביע על הסעיף לפי מה שיתקבל.
ענת מימון: הסעיף הראשון – יש הסתייגות של קבוצת "יש עתיד", קבוצה "המחנה ציוני", חברת הכנסת איילת נחמיאס-ורבין וחברת הכנסת יעל כהן-פארן, והם מבקשים שבמסגרת הורים מיועדים זה יהיה איש או אישה – יש עוד הסתייגויות בנושא, אני עוד אגיע אליהן – או שני בני אדם תושבי ישראל, כולם יהיו זכאים להליך פונדקאות.
ענת מימון: אפשר להעמיד את ההסתייגות להצבעה.
אלי אלאלוף: בעד ההסתייגות – 2
אלי אלאלוף: אוקיי, 4 נגד, 3 בעד.
אלי אלאלוף: לא, אבל עברנו את הזמן, זה לא היה שלך.
יעל גרמן: מה לא היה שלי?
ענת מימון: בהסתייגות הבאה של קבוצת "יש עתיד" ו"המחנה הציוני", הם מבקשים - - -
אלי אלאלוף: רגע, רגע, אני לא חושב זה 5 נגד, 3 בעד.
אלי אלאלוף: יעל, את לא יכולה להשתתף כי את נגד, נכון?
אלי אלאלוף: בעד, סליחה.
יעל גרמן: בעד ההסתייגות, כן.
אלי אלאלוף: בעד ההסתייגות, אבל כשאנחנו הצבענו זה היה נגד.
אלי אלאלוף: אולי את הצטרפת אלינו, את רוצה להצטרף אלינו?
מירב בן ארי: את הבעד – הצבעת, ואת הנגד – הצטרפת.
יעל גרמן: אני קראתי, קראתי שאני בעד.
אלי אלאלוף: אז בהצבעה הזאת, את לא פה, לא היית פה, לא נכלל.
אלי אלאלוף: אז 5 נגד, 2 בעד.
ענת מימון: הסתייגות הבאה של קבוצת "יש עתיד" להוסיף את חוק תרומת ביצית לצורך שימוש בו אחר כך לגבי גבר יחידני.
ענת מימון: מי בעד?
אלי אלאלוף: בעד ההסתייגות – 3
אלי אלאלוף: לצערי, אני נגד.
טלי פלוסקוב: גם אנו, לצערי.
יעל גרמן: כמה זה?
יעל גרמן: כמה זה יצא?
אלי אלאלוף: מירב, את משתתפת?
מירב בן ארי: אני משתתפת אבל לא בזה.
מירב בן ארי: אני נמנעתי בהסתייגות הזאת.
יעל גרמן: רגע, אבל כמה יצא?
מירב בן ארי: ועדיין יצא - - -
אלי אלאלוף: אוקיי, אבל יצא רוב.
אברהם נגוסה: זו לא משמעת קואליציונית?
אלי אלאלוף: בהסתייגויות אני מתחיל, בחוק עצמו.
מירב בן ארי: אתה רוצה שאני אגיד לך מה קורה פה ועם ההסתייגויות הליכוד בוועדה הזאת?
מירב בן ארי: בוא תשאל מה היה כאן אתמול, אם אתה מדבר - - -
אלי אלאלוף: מירב - - -
מירב בן ארי: תן לי רגע.
מירב בן ארי: נורית קורן - -
אברהם נגוסה: למה אומרים לנו "משמעת קואליציונית" ואת עושה מה שאת רוצה?
מירב בן ארי: - - נורית קורן, ענת ברקו – בוא, תראה מה קורה עם הליכוד פה בוועדה.
קריאה: מירב, אין זמן.
קריאה: חבל על החוק, חבל על החוק.
אברהם נגוסה: גם זה חשוב.
מירב בן ארי: אז אל תיתן לי טיפים על - - -
אלי אלאלוף: תעזוב, העיקר ההסתייגות נפלה.
ענת מימון: הסתייגות הבאה – בהגדרה "קרובת משפחה" להוריד את הקרבה של בת-דודה.
אלי אלאלוף: מי בעד ההסתייגות של קירבת משפחה?
יעל גרמן: ודרך אגב, לא להמעיט ולהרחיב.
יעל גרמן: שיהיה ברור, ההורדה מרחיבה.
אלי אלאלוף: אוקיי, מי נגד?
אלי אלאלוף: אני מבקש, כל מי שעומד פה, חברים שלי – תעמדו בצד ואל תפריעו יותר.
ענת מימון: באותו עניין, חברת הכנסת איילת נחמיאס-ורבין ביקשה להוריד את קירבת משפחה בדרך אימוץ.
ענת מימון: ממעטים את זה והיא ביקשה שגם בדרך אימוץ לא יוכלו לשמש אחת לשנייה פונדקאיות.
אלי אלאלוף: וזה קשור לחוק הזה?
מיכל בירן: לא יוכלו לשמש?
ענת מימון: לא יוכלו.
יעל גרמן: אני נגד.
ענת מימון: שפונדקאית לא יכולה להיות קרובת משפחה בדרך אימוץ של ההורים המאמצים.
ענת מימון: זה מה שהיא ביקשה.
יעל גרמן: בסדר, נצביע נגד.
יעל גרמן: אני לא יודעת מה הרעיון פה.
ענת מימון: וההסתייגות האחרונה לסעיף הזה – "המחנה הציוני" ביקש במפורש להוסיף "אבות מיועדים, איש ואיש" לאורך הצעת החוק.
מיכל בירן: אני רוצה רק לנמק את ההסתייגות הזאת, אני רוצה בכל זאת בשתי מילים - -
אלי אלאלוף: את יכולה – תעלי אותה למליאה.
מיכל בירן: אני חושבת שלמען השוויון ולמען ההגינות ראוי להוסיף גם "אבות מיועדים".
אלי אלאלוף: אוקיי, אז מי בעד ההסתייגות?
ענת מימון: אפשר להביע על סעיף 1 בנוסח של הוועדה.
אלי אלאלוף: מי בעד סעיף 1 כנוסח הוועדה?
אלי אלאלוף: בעד הסעיף – 5
אלי אלאלוף: אני חייב להגיד לך, מירב: אם את לא – אני מחליף אותך פה.
אלי אלאלוף: אוקיי, אני מחליף אותך.
מיכל בירן: שוב חשוב לציין שאנחנו מאוד שמחים על הוספת האימהות היחידניות, אבל לא נוכל להצביע בעד חוק שמפלה חלק מהקבוצות בחברה הישראלית.
יעל גרמן: צודקת מאה אחוז.
יעל גרמן: רגע, כמה יצא?
יעל גרמן: אני רוצה לדעת את התוצאה של ההצבעה.
ענת כהן שמואל: 5 בעד, 3 נגד.
אלי אלאלוף: 5 בעד, 3 נגד.
מיכל בירן: אני מבקשת גם רביזיה על זה.
ענת מימון: לסעיף 2 להצעת החוק יש הסתייגות גדולה של "יש עתיד" שמבקשת לעשות שינויי נוסח, אבל בעקרון הדגש הוא להוסיף אפשרות של זרע מתרומה וביצית של האם המיועדת, מה שדובר שיוסדר בהמשך במסגרת חוק בנקי הזרע.
ענת מימון: הם מבקשים כבר עכשיו להסדיר את זה.
אלי אלאלוף: מי בעד ההסתייגות של "יש עתיד"?
אלי אלאלוף: 6 נגד, 3 בעד.
ענת מימון: ב"המחנה הציוני" מבקשים להדגיש שהזרע הוא של אחד הבאות המיועדים כשמדובר בשני בני זוג מאותו מין.
ענת מימון: זה גם בסעיף הזה.
אלי אלאלוף: מי בעד ההסתייגות הזאת ?
אלי אלאלוף: 5 נגד, 3 בעד.
יעל גרמן: על הכול נעשה רביזיה.
ענת מימון: סעיף 1 בסדר.
ענת מימון: כרגע ההסתייגויות לסעיף 2 עולות למליאה.
ענת מימון: אפשר להצביע על סעיף 2 כמו שמופיע בנוסח הוועדה.
אלי אלאלוף: אז כנוסח הוועדה, מי בעד סעיף 2?
אלי אלאלוף: בעד הסעיף – 6
אלי אלאלוף: אני רוצה להגיד לאופוזיציה שאתם נגד כל התהליך של הפונדקאות, זה מה שזה מתפרש.
יעל גרמן: לא, ממש לא.
מיכל בירן: אנחנו הסברנו היטב וגם אמרנו לפרוטוקול שגם אם יש חלק חיובי - -
אלי אלאלוף: אני לא מבין מה אתם רוצים.
אלי אלאלוף: שלא יהיה פונדקאות?
יעל גרמן: אני ממש מוחה על כך.
מיכל בירן: - - אלי, הקבלנו את זה לזה שיגידו שאין כסף במשרד החינוך, נתחיל בשיעורי מתמטיקה לבנים בדרום ובהמשך נוסיף לבנות כשיתאפשר.
יואב קופשטיין: היושב-ראש, היושב-ראש, סליחה.
אלי אלאלוף: אל תקרא "יושב-ראש", לא קיבלת זכות דיבור.
יואב קופשטיין: בשביל מה זימנת אותי לפה?
יואב קופשטיין: בשביל מה זימנתם אותי לפה אם אתם לא נותנים לי לדבר?
יואב קופשטיין: החוק הזה נוצר בשבילי.
אלי אלאלוף: אדוני, אני לא יודע מי אתה.
יואב קופשטיין: אז אני אסביר.
יואב קופשטיין: אני יואב קופשטיין, הורה מיועד.
יואב קופשטיין: חווה טראומה אישית מאוד חזקה.
יואב קופשטיין: אני באתי לדבר.
אלי אלאלוף: אדוני, אתה לא יכול להתערב באמצע הדיון.
יואב קופשטיין: אז בשביל מה זימנת אותי?
אלי אלאלוף: לא הזמנתי אותך.
זאב בנימין בגין: בהצבעות אנחנו.
יואב קופשטיין: בשביל מה אתם מזמנים?
ענת מימון: סעיף 3 – יש הסתייגות של "יש עתיד" ו"המחנה הציוני" למחוק את הסעיף.
ענת מימון: הסעיף הזה מדבר על קציבת כהונה של חברי הוועדה.
ענת מימון: אפשר להצביע על ההסתייגות.
מירב בן ארי: למה לקצוב?
מיכל בירן: מישהו מאתנו.
מיכל בירן: מי הגיש אותה - - -
ענת מימון: אתם הצטרפתם לכל ההסתייגויות של "יש עתיד".
מירב בן ארי: למה הצטרפתם לסיפור הזה?
מירב בן ארי: מה אכפת לכם כמה זמן תהיה הוועדה?
ענת מימון: ההסתייגות נפלה.
ענת מימון: אפשר להצביע על סעיף 3 כנוסח הוועדה.
אלי אלאלוף: מי בעד סעיף 3 כנוסח הוועדה?
מיכל בירן: מי ביקש את ההסתייגות - - -?
ענת מימון: - - - בחתימתו.
אלי אלאלוף: 6 בעד, 2 נגד.
יעל גרמן: אנחנו נגד האפליה.
יעל גרמן: זה נגד אלפיה.
זאב בנימין בגין: את צריכה להשתחרר מזה - - -
ענת מימון: ההסתייגות של "המחנה הציוני" לסעיף 4 התייתרה.
ענת מימון: זה העניין של ההערכה הפסיכולוגית.
ענת מימון: אמרנו שיש אפשרות - - -
זאב בנימין בגין: התייתרה, ממשיכים.
ענת מימון: ממשיכים, אפשר להצביע על סעיף 4 כנוסח הוועדה.
מיכל בירן: רגע, רגע, סליחה.
מיכל בירן: את זה בסוף הכנסנו – אה, הם צריכים עוד, אז סבבה.
אלי אלאלוף: מי בעד סעיף 4 כנוסח הוועדה?
אלי אלאלוף: בעד הסעיף – 7
יעל גרמן: נגד ובעד שוויון זכויות.
מיכל בירן: פה הצבעתי בעד, בכל זאת.
יעל גרמן: בעד שוויון זכויות לכול.
ענת מימון: הסתייגות לסעיף 5 של קבוצת "יש עתיד" ו"המחנה הציוני" לגבי מספר הניסיונות להשתלת הביציות המופרות.
ענת מימון: פה העלינו לשש, השאלה אם אתם עומדים עדיין על ההסתייגות שלכם שזה יהיה לשיקול דעת המנהל לקבוע את מספר הניסיונות.
יעל גרמן: אני חושבת שבמקרה הזה פשוט מניסיוני שהמדיניות משתנה בקשר ל-IVF ואני באמת סומכת על שיקול דעת הרפואי ולא הייתי רוצה שפונדקאית תעבור יותר ניסיונות מאשר אישה רגילה, וזה כדי לשמור על זכויות הפונדקאית.
יעל גרמן: אני חושבת שכולם צריכים להצביע בעד.
ענת מימון: אז לכן אנחנו נצביע על ההסתייגות.
מיכל בירן: אני מסירה את ההצטרפות של "המחנה הציוני" להסתייגות הזאת.
מירב בן ארי: למה את אומרת דבר כזה.
מירב בן ארי: אני לא מצליחה להבין אותך בכלל.
יעל גרמן: בעד הפונדקאית, מה זאת אומרת?
יעל גרמן: אני שומרת על הזכויות של הפונדקאית שלא תעשה יותר - - -
ענת מימון: הסתייגות הבאה של חברי הכנסת מירב בן ארי, דן סידה, נחמן שי, איילת נחמיאס-ורבין ו"המחנה הציוני" להעלות את הגיל מ-38 ל-40, ואני מדגישה שאמרנו שיכול להיות שממילא ברביזיה נשנה את זה בחוק.
ענת מימון: כרגע יש הסתייגות לקבוע את גיל 40 לאם הפונדקאית.
אלי אלאלוף: מה אנחנו כותבים לפני הרביזיה?
ענת מימון: כרגע מצביעים על ההסתייגות.
ענת מימון: היא תהיה בין הנוסחים ברביזיה, נשנה את גיל 40, נוריד את ההסתייגות הזאת.
קריאה: זה הגיוני.
מירב בן ארי: אני אמרתי את זה, כן.
אלי אלאלוף: מי בעד ההסתייגות כפי שמוצעת?
אלי אלאלוף: אני הבטחתי שאני אעלה את זה כרביזיה בנושא הזה.
מיכל בירן: ושוב במקביל, בלי קשר לזה שאתה מגיש רביזיה, אנחנו מגישים רביזיות על כל ההסתייגויות, שזה יהיה בנפרד ובשליטתנו.
יעל גרמן: כן, גם אנחנו מצטרפים ל"מחנה הציוני".
ענת מימון: על כל החוק בעצם.
אלי אלאלוף: אוקיי, אז להצביע מהר יותר.
ענת מימון: הסתייגות של "המחנה הציוני" מבקשת שההורים המיועדים שיש להם שני ילדים והם יוכלו לפנות לפונדקאות להליך שלישי, ולאם אימא יחידנית יש שני ילדים גנטיים והיא תוכל לפנות לפונדקאות לצורך הבאת ילד שלישי.
אלי אלאלוף: אני רק מזכיר למי שלא היה בדיון פה שאנחנו אמרנו שנבקש חוות דעת מקצועית עד לרביזיה, עד לדיון במליאה.
ענת כהן שמואל: גם על זה?
ענת כהן שמואל: גם שתיים?
אלי אלאלוף: וגם על זה.
מירב בן ארי: זה כמו גיל 40, נכון?
מירב בן ארי: זה כמו גיל 40.
אלי אלאלוף: כמו גיל 40.
אלי אלאלוף: אז מי בעד ההסתייגות?
אלי אלאלוף: נמנעים – 3
אלי אלאלוף: אז ההסתייגות נפלה.
אלי אלאלוף: אז שלושה נמנעים.
ענת מימון: הסתייגות נוספת של "המחנה הציוני" היא לאפשר לרופא לאשר שחלק מההליך יתבצע בחו"ל.
ענת מימון: לדוגמה, הנושא של ההחזרה של הביצית שזה יתבצע בחו"ל ברגע שתרומת הביצית היא מחו"ל.
מיכל בירן: אפשר בבקשה שבזמן שאנחנו מבקשים את חוות הדעת הרפואיות שיגידו בכמה הם מסכנים את אחוז ההריונות בזה שאם הביצית מחו"ל - - -
אלי אלאלוף: תבקשי מה שאת רוצה והם מביאים.
מיכל בירן: אבל הם מביאים כבר לפה.
ענת מימון: הסתייגות אחרונה – "המחנה הציוני" מבקשים אפשרות לערער בתוך 45 ימים על ההחלטה של הוועדה – ליצור מנגנון של ערער.
יעל גרמן: מה רע בזה?